சந்தேகம் வந்திடிச்சின்னா எலும்பெ உருவி எடுத்துடுவாங்க. அதிலேயும் இப்ப வந்திருக்கிற இன்ஸ்பெக்டரு எமகாதகன் , நச்சுப்புடுவான் நச்சு. ” “ ஐயோ , எனக்கு என்ன செய்யணும் தெரியலையே " என்று அர்ச்சகர் பிரலாபித்தார். அந்தக் குரல் எழுபத்திமூன்று நாற்பத்தியேழின் மனதைத் தாக்கிற்று. “ உம்மைப் பார்த்தா எனக்கு எரக்கமாகத்தான் இருக்குது. " “ அப்படீன்னா என்னெ விட்டுடுமே. உமக்கு கோடிப்புண்ணியம் உண்டு. " " அது முடியுமா ? கேஸிலே புடிச்சா விடமுடியுமா ? வெளெயாட்டுக் காரியமா ? உத்தியோகம் பணயமாயுடுமே. " அர்ச்சகர் சிலைபோல் நின்றார்.